*Proiect*

**GUVERNUL REPUBLICII MOLDOVA**

**HOTĂRÂRE nr.**\_\_\_\_\_\_\_\_\_\_\_

din \_\_\_\_\_\_\_\_\_\_\_\_\_\_\_\_\_\_2024

Chișinău

**cu privire la aprobarea cuantumului premiilor pentru performanţele obţinute la ediţia a XXXIII-a a Jocurilor Olimpice de vară şi ediţia a XVII-a a Jocurilor Paralimpice din anul 2024, or. Paris, Franța**

În temeiul art.30 al Legii nr.330/1999 cu privire la cultura fizică şi sport (Monitorul Oficial al Republicii Moldova, 1999, nr.83-86, art.399), cu modificările ulterioare, Guvernul HOTĂRĂŞTE:

**1.** Se aprobă, cuantumul premiilor pentru performanţele obţinute la ediţia a XXXIII-a a Jocurilor Olimpice de vară şi ediţia a XVII-a a Jocurilor Paralimpice din anul 2024, or. Paris, Franța (se anexează).

**2.** Ministerul Educaţiei şi Cercetării va stabili valorile premiilor după cum urmează:

1) pentru sportivi – valoarea premiului va fi egală cu cuantumul premiului aprobat, conform anexei, în funcţie de performanţa obţinută;

2) pentru antrenori – valoarea premiului va fi egală cu valoarea premiului sportivului, dar nu va depăşi suma acordată sportivului, în cazul în care acesta este asistat de mai mulţi antrenori. Dacă antrenorul a pregătit mai mulţi sportivi premiaţi, acestuia i se acordă un premiu egal cu valoarea celui mai mare premiu acordat unui sportiv, majorat cu 75% din valoarea fiecărui premiu acordat celorlalţi sportivi premiaţi;

1. pentru antrenori - la ramurile de sport individuale, la care pregătirea este asigurată de mai mulți antrenori, iar competiția se desfășoară separat, pe mai multe probe la care se acordă titluri și medalii, premierea persoanelor respective se va face în limita sumei totale a premiilor individuale acordate sportivilor. Cuantumul premiilor ce se acordă fiecărui antrenor se stabilesc în funcție de aportul acestuia la obținerea rezultatelor.

4) pentru medici – valoarea premiului va constitui 10% din valoarea premiului stabilit pentru sportivul asistat pe perioada ciclului olimpic, dar nu va depăşi 10% din valoarea premiului sportivului în cazul în care acesta este asistat de mai mulţi medici.

5) pentru masori – valoarea premiului va constitui 10% din valoarea premiului stabilit pentru sportivul asistat pe perioada ciclului olimpic, dar nu va depăşi 10% din valoarea premiului sportivului în cazul în care acesta este asistat de mai mulţi masori.

**3.** În cazul în care unui sportiv participant la edițiaa XXXIII-a a Jocurilor Olimpice de vară şi ediţia a XVII-a a Jocurilor Paralimpice din anul 2024, or. Paris, Franța îi este anulat, Ministerul Educației și Cercetării este în drept să nu acorde premiul respectiv sportivului, antrenorului, medicului și masorului.

**4.** Prezenta hotărîre intră în vigoare la data publicării în Monitorul Oficial al Republicii Moldova.

**PRIM-MINISTRU Dorin RECEAN**

Contrasemenează

Ministru educației și cercetării Dan Perciun

Anexă

la Hotărârea Guvernului nr. \_\_\_\_\_

din \_\_\_\_\_\_\_\_\_\_2024

**Cuantumul premiilor pentru performanţele obţinute la ediţia a XXXIII-a a Jocurilor Olimpice de vară şi ediţia a XVII-a Jocurilor Paralimpice din anul 2024, or. Paris, Franța**

Medalia de aur – 3 000 000 lei

Medalia de argint – 2 600 000 lei

Medalia de bronz – 2 000 000 lei

Locul IV – 600 000 lei

Locul V – 600 000 lei

Locul VI - 400 000 lei

Locul VII - 300 000 lei

Locul VIII - 200 000 lei.